PATVIRTINTA

Raseinių r. Ariogalos gimnazijos direktoriaus

2022 m. vasario 22 d. įsakymu Nr. V-63

**RASEINIŲ R. ARIOGALOS GIMNAZIJOS LOGOPEDO, SPECIALIOJO PEDAGOGO**

**PAREIGYBĖS APRAŠYMAS NR. 7**

**I SKYRIUS**

**PAREIGYBĖ**

1. Raseinių r. Ariogalos gimnazijos **logopedo, specialiojo pedagogo** pareigybė, kodas 235202 yra priskiriamas specialistų grupei.
2. Pareigybės lygis – A.
3. Pareigybės paskirtis – teikti specialiąja pedagoginę pagalbą vaikams, turintiems kalbos ir kitų specialiųjų ugdymosi poreikių sutrikimų.

4. Logopedas, specialusis pedagogas dirba vadovaudamasis Lietuvos respublikos teisės aktų reikalavimais, LR Švietimo įstatymu, kitais norminiais aktais, reglamentuojančiais mokinių ugdymą, lokaliais aktais: Ariogalos gimnazijos nuostatais, Ariogalos gimnazijos darbo tvarkos taisyklėmis ir šiuo pareigybės aprašymu. Logopedas, specialusis pedagogas pavaldus gimnazijos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Gimnazijos logopedu, specialiuoju pedagogų gali dirbti asmuo:

5.1. turintis ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygtu išsilavinimu, įgijęs specialiosios pedagogikos ir logopedijos specialybę;

5.2. gebantis teikti pagalbą įvairių kalbos ir kitų kalbėjimo sutrikimų, specialiųjų mokymosi poreikių turintiems mokiniams;

6. Logopedas, specialusis pedagogas privalo:

6.1. žinoti ir išmanyti pedagoginės pagalbos teikimą specialiųjų mokymosi poreikių kalbos ir kalbėjimo sutrikimų turintiems mokiniams;

6.2. gebėti įvertinti mokinių specialiuosius ugdymo(-si) poreikius ir gebėjimus;

6.3. išmanyti specialiųjų poreikių turinčių mokinių ugdymo metodus, gebėti juos taikyti šalinant kalbos ir kalbėjimo sutrikimus bei lavinant jų sutrikusias funkcijas;

6.4. gebėti bendrauti su specialiųjų poreikių turinčiais mokiniais ir bendradarbiauti su mokytojais, kitais asmenimis, tiesiogiai dalyvaujančiais ugdymo procese, specialiųjų poreikių turinčių mokinių tėvais (globėjais, rūpintojais), pedagoginės psichologinės tarnybos, sveikatos priežiūros, švietimo ir kt. įstaigų darbuotojais;

6.5. išmanyti kalbos vertinimo metodikas;

6.6. mokėti naudotis informacinėmis technologijomis;

6.7. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;

6.8. gebėti taikyti dokumentų rengimo taisykles;

6.9. mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;

6.10. mokėti kaupti, sisteminti, apibendrinti informaciją ir rengti išvadas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Logopedas, specialusis pedagogas atlieka šias funkcijas:

7.1. įvertina vaikų kalbos ir kalbėjimo sutrikimus bei nustato specialiuosius mokinio ugdymo(-si) poreikius;

7.2. bendradarbiauja su klasės vadovais, specialiųjų poreikių turinčių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, gimnaziją aplankančios pedagoginės psichologinės tarnybos specialistais, numato ugdymo tikslus ir uždavinius bei jų pasiekimo būdus ir metodus, atitinkančius specialiųjų poreikių turinčių mokinių poreikius bei galimybes ir juos taiko;

7.3. prireikus sudaro individualiąsias, pogrupines ir grupines specialiųjų poreikių mokinių sutrikusių funkcijų lavinimo programas;

7.4. veda specialiąsias ir logopedines pratybas pamokų metu ir po pamokų. Pratybų metu padeda įsisavinti ugdymo turinį, lavina sutrikusias funkcijas, šalina kalbos ir kalbėjimo sutrikimus;

7.5. parengia mokinių, švietimo pagalbos gavėjų sąrašą;

7.6. rengia specialiųjų ugdymosi poreikių įvertinimo ir specialiosios pedagoginės pagalbos skyrimo dokumentus;

7.7. teikia metodinę pagalbą klasės vadovams, specialiųjų poreikių mokinių tėvams (globėjams, rūpintojams) ir kitiems asmenims, tiesiogiai dalyvaujantiems ugdymo procese ir juos konsultuoja specialiųjų poreikių mokinių ugdymo klausimais;

7.8. naudoja ugdymo procese mokymo priemones, atsižvelgdamas į specialiųjų poreikių turinčių mokinių amžių, specialiuosius ugdymosi poreikius, individualius gebėjimus ir ugdymo turinį;

7.9. šviečia gimnazijos bendruomenę specialiųjų poreikių turinčių mokinių ugdymo ir specialiosios pedagoginės pagalbos teikimo klausimais, formuoja gimnazijos bendruomenės ir visuomenės teigiamą požiūrį į specialiųjų poreikių turinčius mokinius;

7.10. pataria mokytojams pritaikytų ir individualizuotų programų rengimo klausimais;

7.11. dalyvauja gimnazijos Vaiko gerovės ir kitų gimnazijos direktoriaus sudarytų darbo grupių, komisijų veikloje;

7.12. vykdo kitus teisės aktų nustatytus ar gimnazijos direktoriaus priskirtus nenuolatinio pobūdžio pavedimus pagal kompetenciją.

7.13. sistemingai tobulina savo kvalifikaciją.

**IV SKYRIUS**

**ATSAKOMYBĖ**

8. Logopedas, specialusis pedagogas atsako už:

8.1. Lietuvos Respublikos įstatymų, kitų teisės aktų, gimnazijos nuostatų vykdymą, darbo tvarkos taisyklių, etikos normų laikymąsi;

8.2. specialiosios pedagoginės pagalbos teikimą, kokybišką savo funkcijų vykdymą, asmens duomenų apsaugą teisės aktų nustatyta tvarka: korektišką gautų duomenų panaudojimą, turimos informacijos konfidencialumą ir socialinių problemų turinčių mokinių saugumą, sveikatą ir gyvybę savo darbo metu;

8.3. bendradarbiavimo ir demokratiškos aplinkos skatinimą;

8.4. tinkamą priskirtų funkcijų, gimnazijos administracijos pavedimų vykdymą ir atsiskaitymą;

8.5. Logopedas, specialusis pedagogas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku: